INFORMAȚII PRIVIND DESFĂȘURAREA EXAMENELOR DE DIFERENȚĂ PENTRU CANDIDAȚII CARE AU DEPUS CERERI DE TRANSFER LA LICEU                                               AN ȘCOLAR 2026-2027
Examenele de diferență se desfășoară astfel:
Fiecare candidat va susține cel puțin 2 probe:
· Proba scrisă
· Proba orală/ proba practică
Proba scrisă a examenelor de diferență durează 90 de minute din momentul primirii de către elev a subiectelor.
Proba orală a examenelor se desfășoară sub formă de dialog, profesor- elev, pe bază de bilete de examen.
Evaluarea la examenele de diferență se face pentru fiecare disciplină de examen astfel:
Fiecare profesor examinator acordă elevului câte o notă la fiecare probă susținută de aceasta.
Notele de la probele orale sau practice sunt întregi, iar notele de la probele scrise pot fi fracționare. Media aritmetică a notelor acordate la cele două probe reprezintă nota finală la examenul de diferență acordată de profesorul examinator, fracțiunile de 50 de sutimi rotunjindu-se în favoarea elevului.
Media finală a examenului de diferențe la fiecare disciplină se obține ca media notelor finale acordate de fiecare profesor și se consemnează în catalogul de examen.
Nota minimă de promovare a Examenului de diferență este 5 (cinci).
Nepromovarea unuia dintre examenele de diferență anulează dreptul de transfer. Școala de la care elevul a solicitat transferul este obligată să-l reprimească.
Candidații se vor prezenta în ziua examenului, conform programării afișate, cu 15 minute înaintea începerii probelor.
Vor avea :
-un instrument de scris – culoare albastră
-carte de identitate

